《暮夜有怀》
清代·刘谦

暮夜四瞻望，烟霏蔽高冈。浮云过微月，野草被清光。

寒气厉凄过，朔风吹衣裳。飞鸟尚有息，我独何徬徨。

弟兄异乡县，焉得共翱翔。引领还复入，沾襟涕淋浪。

作者简介：清直隶武强人，字益侯，号思庵。康熙十五年进士，官至左都御史，坐事革职。李光地弟子，学者称碧峰先生。有《四书朱传纲目》、《周礼瀹义》、《廉平堂文集》。